O‘ZBEKISTON RESPUBLIKASI ADLIYA VAZIRLIGI FAOLIYATINI TAKOMILLAShTIRISh MASALALARI TO‘G‘RISIDA

O‘zbekiston Respublikasi Prezidentining “O‘zbekiston Respublikasi Adliya vazirligining faoliyatini takomillashtirish to‘g‘risida” 1992-yil 8-yanvardagi Farmoniga muvofiq Vazirlar Mahkamasi qaror qiladi:
 2. Adliya vazirligi huzurida qonunchilik muammolarini tadqiq qilish instituti va “Adolat” yuridik adabiyotlar nashriyoti tashkil etilsin.
 Adliya vazirligi institut va nashriyotning faoliyatini tartibga soluvchi tegishli me’yoriy aktlarni ishlab chiqsin va qabul qilsin.
 5. O‘zbekiston Respublikasi vazirliklar, davlat qo‘mitalari va idoralari:
 davlat va xo‘jalik idoralarining yuridik xizmatlari xodimlarini attestatsiyadan o‘tkazish uchun Adliya vazirligi bilan har yili bitim tuzishni ta’minlasinlar.
 7. Adliya vazirligi bir oy muddat ichida:
 Vazirlar Mahkamasiga: vazirliklar, davlat qo‘mitalari va idoralarning me’yoriy aktlarini huquqiy ekspertiza va davlat ro‘yxatidan o‘tkazish tartibi to‘g‘risida; tegishli yuridik xizmatlar xodimlarini attestatsiyadan o‘tkazish tartibi to‘g‘risida; huquqiy yordam ko‘rsatish bilan bog‘liq bo‘lgan tadbirkorlik faoliyati bilan shug‘ullanishga ruxsatnomalar (litsenziyalar) berish tartibi to‘g‘risida takliflar kiritsin;
 O‘zbekiston Respublikasi Moliya vazirligi va Markaziy banki bilan birgalikda adliya muassasalari va sudlarni rivojlantirish Respublika jamg‘armasini tashkil etish va undan foydalanish to‘g‘risidagi Nizomni tayyorlasin va tasdiqlasin;
 O‘zbekiston Respublikasi Davlat mulki qo‘mitasi “O‘zshartnomasavdo”, Moliya vazirligi, Davlat matbuot qo‘mitasi va “Sharq” nashriyot-matbaa konserni bilan birgalikda qonunchilik muammolarini tadqiq qilish instituti, “Adolat” nashriyoti tashkil etilishi va “Hayot va qonun” jurnali chiqarilishi bilan bog‘liq barcha masalalarni hal etsin.
 8. Qoraqalpog‘iston Respublikasi Vazirlar Kengashi, viloyatlar va Toshkent shahar hokimlari Adliya vazirligi ishtirokida ikki oy muddat ichida sudlar, adliya idoralari, notariat muassasalari va fuqarolik holati dalolatnomalarini qayd qilish bo‘limlari muassasalarini binolar, transport vositalari va zamonaviy tashkiliy texnika bilan ta’minlashning aniq dasturini amalga oshirsinlar. 
 9. O‘zbekiston Respublikasi Vazirlar Mahkamasining “Jamoat birlashmalari ustavlarini ro‘yxatga olish to‘g‘risidagi arizalarni ko‘rib chiqish Qoidalarini tasdiqlash, ularning ro‘yxatga olinganlik uchun to‘lovlarini yig‘ish tartibi va miqdorlari to‘g‘risida” 1991-yil 2-apreldagi 83-son qarorining 5-bandiga o‘zgarish kiritilib quyidagi tahrirda bayon qilinsin:
 “Mazkur qarorga muvofiq jamoat birlashmalari ustavlarini ro‘yxatga olganlik va ularga keyinchalik o‘zgarishlar va qo‘shimchalar kiritilganligi uchun olinadigan to‘lovlar summasi O‘zbekiston Respublikasi Adliya vazirligi ixtiyorida qoladi va belgilangan tartibda foydalaniladi”.
 10. O‘zbekiston SSR Ministrlar Sovetining “O‘zbekiston SSR Yustitsiya ministrligi to‘g‘risidagi Nizomni tasdiqlash haqidagi 1972-yil 27-sentabrdagi 427-son qarori (O‘zSSR QT, 1972-y., № , 57-modda) o‘z kuchini yo‘qotgan deb hisoblansin.
 11. Mazkur qarorning bajarilishini nazorat qilish Vazirlar Mahkamasi Raisining birinchi o‘rinbosari o‘rtoq I.H. Jo‘rabekov zimmasiga yuklansin.
 Qarorning qanday amalga oshirilayoganligi 1993-yilning aprel oyida ko‘rib chiqilsin.